มีอาการไอและเจ็บคอค่ะคุณเลยให้ยาแก้ไอกับยาฆ่าเชื้อมากิน ยาแก้ไอTuscough ยาฆ่าเชื้อRanclav แต่ปัจจุบันทานยาคุมกำเนิดแบบรายเดือนด้วยอยู่แล้ว อยากราบว่ายามันจะไปลดประสิทธิภาพกันไหมคะสามารถทานร่วมกันได้ไหม
สวัสดีค่ะ ยา Tuscough เป็นยาผสมระหว่าง dextromethorphan และ bromhexine และ guaifenesin ซึ่งเป็นยาแก้ไอและช่วยละลายเสมหะ ตัวยาเหล่านี้ ไม่พบว่ามีผลต่อการดูดซึมและประสิทธิภาพในการออกฤทธิ์ของยาคุมกำเนิด ดังนั้น สามารถที่จะทานยาร่วมกันได้ส่วนยา Ranclav เป็นยาปฏิชีวนะที่ประกอบด้วยตัวยา Amoxicillin และ Clavulanic acid ซึ่งจัดเป็นยาในกลุ่มเพนิซิลิน โดยในการศึกษาส่วนใหญ่ พบว่ายากลุ่มนี้ ไม่ได้ผลกับระดับฮอร์โมนเอสโตรเจนในกระแสเลือดหรือมีเพียงเล็กน้อยเท่านั้น ดังนั้น จึงไม่มีผลไปลดประสิทธิภาพของยาคุมกำเนิดลงอย่างมีนัยสำคัญค่ะดังนั้น หากที่ผ่านมา ทานยาคุมได้อย่างถูกต้อง คือไม่มีการลืมทานยา ทานยาตรงเวลาหรือใกล้เคียงกันทุกวัน ไม่มีอาเจียนหลังทานยา และไม่มีท้องเสีย ยาคุมก็จะยังช่วยป้องกันการตั้งครรภ์ได้มากกว่า 99% หรือโอกาสในการตั้งครรภ์ก็ยังมีน้อยกว่า 1% ค่ะ